**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**1). I. Károlyt fia, I. (Nagy) Lajos követte a trónon.
 Testvére, András ugyanis a nápolyi királynőt, Johannát vette feleségül.
 A trónt azonban egyedül Johanna örökölte, Andrást pedig
 meggyilkolták.
 Lajos király hadjáratokat indított Nápoly ellen, hogy megbosszulja
 öccse halálát, és megszerezze a trónt.
 I. (Nagy) Lajos nevéhez fűződik Dalmácia újbóli meghódítása.**

**2). A lengyel királyt halála (1370) után a visegrádi szerződés értelmében
Lajos király követte a trónon.
Ez azt jelentette, hogy egyetlen uralkodó irányította a két önálló államot.**

**Kancellária, várospolitika**

**3). Uralkodása alatt az írásbeli ügyek száma jelentősen megnőtt, ezért a király kancelláriákat hozott létre.
Lajos bőkezű volt a városokkal is, elsősorban kiváltságokat adományozott: vámmentességet az országon belül és a szomszédokkal való kereskedésben.
Budának, Kassának, Brassónak árumegállító jogot biztosított.**

**Nagy Lajos törvényei**

**4). Gazdagabb földesurak kedvezményeket ígérve próbálták a parasztokat birtokaikra csalogatni.
A király 1351-ben nemcsak megerősítette az Aranybullát, hanem új törvénypontokkal egészítette ki.
Lajos király elrendelte, hogy a jobbágyoktól be kell szedni a kilencedet.
A király megerősítette a nemesek jobbágyaik feletti bíráskodási, ítélkezési jogát, azaz az „úriszék'' intézményét.**

**5). A harmadik fontos törvénye a nemesség öröklésére vonatkozott.
ha egy nemes fiú örökös nélkül halt meg, vagyona ,,atyafiaira és nemzetségére", azaz rokonaira szállt át.
Ezt a rendelkezést az „ősiség'' törvényének hívjuk.
Ha a család kihalt, a birtok visszakerült a királyhoz.**

**Fogalmak – Évszámok**

**I. (Nagy) Lajos – anjou I. Károly fia, magyar király 1342-1382 között
 1370-től lengyel király a Visegrádi királytalálkozó
 értelmében**

**1351 – Lajos király által kiadott törvények, amelyek az 1222-ben kiadott
 Aranybulla rendelkezéseit újították és erősítették meg**

**Úriszék – földesúri törvényszék, bíráskodás joga**

**Ősiség törvénye – a törvény értelmében a földesúri birtokot csak örökölni
 lehetett, ha földbirtokos utód nélkül hal meg a birtoka
 visszaszáll az uralkodóra**